KOMMISSIONENS BESLUTNING af 29. januar 1996 om ændring af beslutning 94/187/EF, 94/309/EF, 94/344/EF, 94/446/EF, 95/341/EF og 95/343/EF vedrørende dyresundhedsmæssige betingelser og udstedelse af sundhedscertifikat ved indførsel af visse produkter samt om ændring af beslutning 95/340/EF om en foreløbig liste over tredjelande, hvorfra medlemsstaterne tillader import af mælk og mælkebaserede produkter (Tekst af betydning for EØS) (96/106/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser som omhandlet i bilag A, kapitel I, i direktiv 89/662/EØF, og, for så vidt angår patogener, i direktiv 90/425/EØF (1), senest ændret ved beslutning 96/103/EF (2), særlig artikel 10, stk. 2, litra c),

under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (3), senest ændret ved akten vedrørende Østrigs, Finlands og Sveriges tiltrædelse, særlig artikel 23, stk. 2 og 3, og

ud fra følgende betragtninger:

Kommissionens beslutning 94/187/EF (4), 94/309/EF (5), 94/344/EF (6) og 94/446/EF (7), senest ændret ved beslutning 95/230/EF (8), fastlægger de dyresundhedsmæssige betingelser og bestemmelserne for udstedelse af sundhedscertifikat ved indførsel fra tredjelande af henholdsvis dyretarme, bestemte slags foder til selskabsdyr og visse ugarvede, fortærbare produkter til selskabsdyr med indhold af lavrisikostoffer, forarbejdet animalsk protein, herunder produkter indeholdende sådant protein, bestemt til foder, ben og benprodukter, horn, hove og klove og produkter heraf, til videreforarbejdning, ikke bestemt til konsum eller foder; beslutning 95/230/EF ændrede beslutningerne, således at de anvendes fra den 2. februar 1996;

i Kommissionens beslutning 95/340/EF (9) opstilles der en foreløbig liste over tredjelande, hvorfra medlemsstaterne tillader import af mælk og mælkebaserede produkter; Kommissionens beslutning 95/341/EF (10) indeholder bestemmelser om dyresundhedsbetingelser og udstedelse af sundhedscertifikat ved indførsel fra tredjelande af mælk og mælkebaserede produkter, der ikke er bestemt til konsum; Kommissionens beslutning 95/343/EF (11) indeholder bestemmelser om dyresundhedsbetingelser og udstedelse af sundhedscertifikat ved indførsel fra tredjelande af mælk og mælkebaserede produkter, der er bestemt til konsum; disse beslutninger anvendes fra den 2. februar 1996;

det ser ud til, at tredjelande ikke vil være i stand til at opfylde de nye importbetingelser inden denne dato; for at undgå afbrydelser i samhandelen er det nødvendigt at udskyde datoen for anvendelsen af disse beslutninger;

beslutning 94/187/EF, 94/309/EF, 94/344/EF, 94/446/EF, 95/340/EF, 95/341/EF, 95/343/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 2 i beslutning 94/187/EF ændres »den 2. februar 1996« til »den 1. januar 1997«.

Artikel 2

I artikel 2 i beslutning 94/309/EF ændres »den 2. februar 1996« til »den 1. januar 1997«.

Artikel 3

I artikel 2 i beslutning 94/344/EF ændres »den 2. februar 1996« til »den 1. januar 1997«.

Artikel 4

I artikel 4 i beslutning 94/446/EF ændres »den 2. februar 1996« til »den 1. januar 1997«.

Artikel 5

I artikel 5 i beslutning 95/340/EF ændres »den 2. februar 1996« til »den 1. maj 1996«.

Artikel 6

I artikel 3 i beslutning 95/341/EF ændres »den 2. februar 1996« til »den 1. maj 1996«.

Artikel 7

I artikel 8 i beslutning 95/343/EF ændres »den 2. februar 1996« til »den 1. januar 1997«.

Artikel 8

Denne beslutning er rettet til medlemsstaterne.

Udfærdiget i Bruxelles, den 29. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) Se side 28 i denne Tidende.

(3) EFT nr. L 268 af 14. 9. 1992, s. 1.

(4) EFT nr. L 89 af 6. 4. 1994, s. 18.

(5) EFT nr. L 137 af 1. 6. 1994, s. 62.

(6) EFT nr. L 154 af 21. 6. 1994, s. 45.

(7) EFT nr. L 183 af 19. 7. 1994, s. 46.

(8) EFT nr. L 154 af 5. 7. 1995, s. 19.

(9) EFT nr. L 200 af 24. 8. 1995, s. 38.

(10) EFT nr. L 200 af 24. 8. 1995, s. 42.

(11) EFT nr. L 200 af 24. 8. 1995, s. 52.